title: Guns N' Roses
text: Guns N'Roses a zo ur strollad hard rock stadunanat, krouet e Ker Los Angeles e 1985. Krouet eo bet diwar daou strollad a gendeuzas, anvet A.L. Guns hag Hollywood Rose. Anavezet voent dreist-holl e fin ar bloavezhioù 1980 hag e penn-kentañ ar bloavezhioù 1990, kenderc'hel a reont da seniñ hiziv an deiz. Embannet o deus ur bladenn e 2008 anvet Chinese Democracy, gortozet abaoe pell e oa. E miz Here 2008 e voe martezeaet o defe gwerzhet 100 milion a bladennoù er bed. Er penn-kentañ e oa diazezet Guns N'Roses war pemp ezel: Axl Rose (kan), Slash (gitar unanel), Izzy Stradlin (gitar lusk), Duff McKagan (gitar boud, gitar ouzhpennet) hag Steve Adler (taboulinoù), e 1990 e voe ouzhpennet un douchennaoueg c'hoariet gant Dizzy Reed.
  
  1987:Appetite For Destruction 
  Anevezet int mat gant o c'hentañ pladenn, Appetite For Destruction(1987) he zitl. A-drugarez d'o sonerezh graet mat hag ar brud o doa a-raok e voe gwerzhet tost 30 milion a bladennoù er bed, ar pezh a ra unan eus ar bladenn gwerzhet ar muiañ en istor ar sonerezh. Kanaouennoù brudetañ ar bladenn a zo:Welcome To The Jungle, It's So Easy, Paradise City ha Sweet Child O'Mine.
  
  E 1988 e teuas er-maez GN'R lies. ennañ 8 kanaouenn, en o-zouez 4 tennet eus un demo aet er-maez e 1986, e stumm un EP vinyl anvet Live ?!*@ Like a Suicide, hag peder all akoustik. Ar bladenn-se he deus ur brud mat ivez, met ret e voe gortoz 1991 evit ma vefe heuliet brud Appetite gant div bladenn all anvet: Use Your Illusion I hag Use Your Illusion II. E-pad an amzer-se e kollas ar strollad e dabouliner, eskemmet gant hini The Cult, Matt Sorum e anv. Ouzhpennañ a rejont un douchennaoueg c'hoariet gant Dizzy Reed.
  
  1991:Use Your Illusion I hag II 
  An div bladenn Use Your Illusion I hag II, a zeas er-maez e miz Gwengolo 1991. Plijet ha brudet int buan, gant kanaouennoù etrevroadel evel: You Could Be Mine (implijet er film Terminator 2: Judgment Day), Don't Cry, adseniñ a rejont Knockin' On Heaven's Door pe c'hoazh November Rain. An div bladenn-se a zo gwerzhet tost 35 milion a skouerennoù er bed. Ar strollad a leunias holl leurennoù bras ar bed. Er bloavezh-se, Guns N'Roses a gollas unan eus e sonerien gentañ, ur c'hoarier gitar lusk Izzy Stradlin. Krogiñ a reas e respet unanel e anv Izzy Stradlin'And The Ju Ju Houds e 1992. E blas a voe kemeret gant Gilby Clarke.
  
  Goude e c'hoarvezas ur mare diskar, izili eus ar strollad a reas frisalioù, en o zouez Axl Rose (kaner). Reou a savas raktresoù kenstur evel Slash (gitar unanel) hag e strollad Slash's Snackepit, gantañ Matt Sorum hag Gilby Clarke, e 1995. Pe Duff McKagan gant e bladenn unanel Belive In Me, e fin 1993. Krouet e voe bet ivez Neurotics Outsiders, ennañ Duff o seniñ gitar lusk, Matt saniñ gant S.Jones ken soner gitar er Sex-Pistols ha J.Taylor ken Duran Duran, e-pad an hañv 1996. E-pad ar raktresoù-se e kemeras Axl an anv Guns N'Roses hep komz gant ar strollad. An darvoud-se a lakaas izili eus ar strollad da guitaat anezhañ. Ar re-se a gejas ouzh Matt Sorum evit krouiñ Velvet Revolver e 2002.
  
  An ti-embann Geffen, a lakaas er-maez ur bladenn live e 1999 anvet Live Era '87-'93 enni kanaouennoù enrollet e-pad sonadegoù disheñvel, hag e 2004 Greatest Hits, ur bladenn hag a voe 1añ e-barzh kalz broioù disheñvel.
  
  Chinese Democracy 
  Abaoe 1993 n'eo ket bet aet er maez pladennoù. E 1995 e krogas Axl Rose da labourat war ur bladenn nevez, embannet e voe he zitl un nebeud bloavezhioù goude: Chinese Democracy. Pellaet eo bet an deizad mont er maez. Diskouezet eo bet war internet un nebeut demo eus ar bladenn gortozet. E penn eo bet laret e zaio e maez d'an 21 a viz Du 2006, goude Axl Rose a lavaras e vefe d'ar 6 a viz Meurzh 2007, met adlavarout a reas goude ne zeufe marteze ket a-benn da echuiñ ar bladenn evit an deiziad-se. Ur merk soda, Dr Peppera sav un dae d'ar strollad: ma e za er maez chinese democracy d'an 23 a viz Du 2008, reiñ a ra ur ganetenn soda da bep amerikan nemet ar c'hen soner gitar Slash hag Buckethead. D'an 22 a viz Here 2008 ur 1añ single Chinese Democracy a zo skignet war radio amerikan ha saoz, er memes koulz eo laret e teuio ar bladenn er maez d'an 23 a viz Du. 
  
  Abeget eo mat ar bladenn met ne ket gwerzhet mat. An eil sizhun war lerc'h e vefe aet er maez eo digresket ar gwerzh eus 78%. Memestra eo bet gwerzhet tost da 5 milion a skouerennoù.
  
  Izili ar strollad 
  Ouzhpennet eo bet un touchennaoueg all e 1999 c'hoariet gant Chris Pittman. E 2000 un trede soner gitar, buckethead, hiziv eskemmet gant Ron "Bumblefoot" Thal. Ar strollad a zo savet neuze gant eizh tudenn. E miz Ebrel 2008, Robin Finck a za kuit eus GNR evit mont er strollad ma oa ennañ a-raok Nine Inch Nails e anv. Eskemmet eo e Meurzh 2009 gant Dj Ashba.
  
  E-barzh unan eus e pennad kaoz evit ar gazetenn Guitar Part, Slash a lavar: (ar strollad a-raok) a oa ar gwir "Guns N'Roses", Axl ne gompren ket se. Ar strollad a oa eñ a-raok, 'oa sammaden personnelezh disheñvel hag santet e veze er son.
  
  Doare sonerezh 
  Sonerezh Guns N'Roses a zo kalz stil lakaet asambles, en o zouez: Punk Rock, Blues Rock, Heavy Metal, Trash Metal hag Rock N'Roll hengounel. Levezon bras Guns a zo ar strollad eus Finland Hanoi Rocks anv. Kaner ar strollad en deus kanet gant Axl Rose. Axl en deus lavaret eo bet levezonet ivez ar strollad gant strolladoù envel: Queen, AC/DC, The Rolling Stones ha Rose Tatoo. Son Appetite For Destruction zo bet levezonet gant AC/DC hag Aerosmith.
  
  Strolladoù sonerezh hard rock
  Strolladoù sonerezh heavy metal
  Strolladoù sonerezh SUA